PMIndiaData/PMIndiaSum huggingface dataset:
مرکزی کابینہ نے توانائی کی موثریت / توانائی کے بچاؤ کے میدان میں ہند-فرانس  مفاہمتی عرضداشت کو منظوری دے دی

نئی دہلی 07 دسمبر۔وزیراعظم جناب نریندر مودی کی صدارت میں ہونے والے مرکزی کابینہ کے اجلاس میں توانائی کی موثریت /توانائی کی بچاؤ کے میدان میں ہند-فرانس مفاہمتی عرضداشت کو منظوری دے دی گئی ۔ اس مفاہمتی عرضداشت پر 17 اکتوبر 2018 کو دستخط کئے گئے تھے۔ نمایاں اثرات : یہ ایک سائنسی اور تکنیکی معاہدہ ہے جس میں صرف تکنیکی معاونت کے میدان میں تعاون اور معلومات کا باہمی لین دین شامل ہے۔ امید کی جاتی ہے کہے اس مفاہمتی عرضداشت کی رو سے توانائی کی اضافہ شدہ موثریت سے متعلق ٹکنالوجی اور پروگرام نیز پالیسیوں پر متعلقہ معلومات کا آپس میں لین دین ممکن ہوسکے گا۔ فوائد : ا س مفاہمتی عرضداشت کے نتیجے میں انرجی کی موثریت کے بارے میں بیداری پیدا کی جاسکے گی، کاربن ڈائی آکسائڈ گیس کے اخراج کے تجزیہ اور استعمال کے طریقوں کو فروغ دیا جاسکے گا اور آئی این ڈی سی کے لئے عالمی پیمانے پر گیسو ں کے اخراج کے جی ایچ جی کے اعدووشمار معلوم کئے جاسکیں گے ۔علاوہ ازیں برقی ذرائع آمدورفت پر توجہ کے ارتکاز کے ساتھ پائیدار رابطہ کاری کو بھی اس عرضداشت کے تحت فروغ دیا جاسکے گا۔ ۰۰۰۰۰۰۰۰۰۰۰۰۰۰۰۰۰۰۰۰۰ م ن ۔س ش ۔رم
وزیرا عظم نے تیلگو سُپر اسٹار کرشنا گاروکےانتقال پر تعزیت کی ہے

وزیر اعظم جناب نریندر مودی نے تیلگو سُپر اسٹار کرشنا گارو کے انتقال پر گہرے رنج و غم کا اظہار کیا ہے۔ جناب مودی نے کہا ہے کہ کرشنا گارو کی وفات سے سینما اور تفریح کی دنیا کا ایک عظیم نقصان ہوا ہے۔ ایک ٹوئیٹ میں وزیر اعظم نے کہا: کرشنا گارو ایک مایہ ناز سُپر اسٹار تھے، جنہوں نے اپنی شاندار اور ہمہ گیر اداکاری اور اثرانگیز شخصیت سے لوگوں کے دل جیتے۔ ان کا انتقال ، سینما اور تفریح کی دنیا کا ایک عظیم نقصان ہے۔ دکھ کی اس گھڑی میں میری ہمدردیاں @ahesh اور ان کے پورے اہل خانہ کے ساتھ ہیں۔اوم شانتی‘‘
میرا نشانہ ہے کہ غریب ترین افراد کو بااختیار بنایا جائے اور انہیں  باوقار زندگی دستیاب کرائی جائے:وزیراعظم

وزیراعظم نے مملکت سعودی عرب کے شہر ریاض میں فیوچر انویسمنٹ انسیٹیٹو فورم کے اجلاس سے خطاب کیا۔ وزیراعظم موصوف نے اس موقع پر اپنے خطاب میں کہا کہ ان کا نشانہ غریب ترین افراد کو بااختیار بنانا اور انہیں باوقار طرز زندگی دستیاب کرانا ہے۔ انہوں نے کہا کہ میں ہمیشہ سوچتا رہتا ہوں کہ کس طرح ہندوستان عالمی فلاح وبہبود کے لیے خدمات انجام دے سکتا ہے۔ انہوں نے مزید کہا کہ ہم ہندوستان میں جو کچھ بھی کرتے ہیں، اس سے عالمی اقدامات کو استحکام حاصل ہوتا ہے۔مثال کے طور پر ہمارا نشانہ ہے کہ 2050 کے عالمی نشانے کی تکمیل سے قبل 2025 تک تپ دق کے مہلک مرض سے نجات حاصل کر لی جائے۔ ہندوستان کی کامیابی سے دنیا ایک صحت مند دنیا بن جائے گی۔ ۔۔۔۔۔۔۔۔۔۔۔ م ن ۔س ش۔ ت ع۔
وزیر اعظم نے روم میں جی 20 چوٹی کانفرنس کے موقع پر  اطالوی وزیر اعظم ماریو دراگی سے ملاقات کی

وزیر اعظم جناب نریندر مودی نے روم میں جی 20 چوٹی کانفرنس کے موقع پر، 29 اکتوبر 2021 کو اٹلی کے وزیر اعظم جناب ماریو دراگی سے ملاقات کی۔ یہ ان کی پہلی روبرو ملاقات ہے۔ وزیر اعظم مودی نے عالمی وبائی مرض کے دوران کامیابی کے ساتھ جی 20 اجلاس کی میزبانی کرنے پر وزیر اعظم دراگی کو مبارکباد دی۔ اٹلی، گلاس گو میں سی او پی-26 منعقد کرنے میں برطانیہ کے ساتھ بھی اشتراک کر رہا ہے۔ دونوں لیڈروں نے ماحولیاتی تبدیلی کی وجہ سے درپیش چیلنجز، اور بین الاقوامی برادری کے لیے ایک ساتھ کام کرنے کی ضرورت پر تبادلہ خیال کیا۔ وزیر اعظم نے بھارت کے ذریعے تبدیلی پر مبنی ماحولیاتی اقدام کرنے، اور ترقی یافتہ دنیا کے ماحولیاتی مالی امداد سے متعلق مالیاتی عزائم کے بارے میں ترقی پذیر ممالک کی تشویشوں کو نمایاں کیا۔ دونوں لیڈروں نے افغانستان اور ہند- پیسفک سمیت، حالیہ عالمی اور علاقائی پیش رفتوں پر بھی تبادلہ خیال کیا۔ انہوں نے ہند- یوروپی یونین کے کثیر جہتی تعاون کو آگے بڑھانے کے لیے ایک ساتھ مل کر کام کرنے کی خواہش کو دہرایا۔ دو طرفہ سائڈ پر، دونوں لیڈروں نے نومبر 2020 میں ہند-اٹلی ورچوئل چوٹی کانفرنس کے بعد ہونے والی پیش رفتوں کا جائزہ لیا اور ورچوئل چوٹی کانفرنس کے دوران اپنائے گئے 2025-2020 ایکشن پلان کے نفاذ میں ہونے والی پیش رفت پر اطمینان کا اظہار کیا۔ اس ایکشن پلان میں سیاسی، اقتصادی، سائنس و ٹیکنالوجی اور ثقافتی شعبوں میں اسٹریٹجک اہداف طے کیے گئے تھے، جنہیں اگلے پانچ سالوں میں حاصل کیا جانا ہے۔ دونوں لیڈروں نے دونوں ممالک کے درمیان تجارتی اور سرمایہ کاری سے متعلق رابطوں کو مزید پھیلانے کے اپنے عزائم کو دہرایا، خاص کر ٹیکسٹائل، فوڈ پروسیسنگ، آٹوموٹیو اور قابل تجدید توانائی کے شعبوں میں۔ قابل تجدید اور صاف توانائی کے شعبوں میں دو طرفہ تعاون کو نئی رفتار عطا کرنے کے لیے، بھارت اور اٹلی نے ایک مشترکہ بیان جاری کرکے توانائی کی منتقلی میں اسٹریٹجک پارٹنرشپ کا اعلان کیا اور بڑے سائز کے گرین کوریڈور پروجیکٹ، اسمارٹ گرڈ، توانائی کے اسٹوریج کے حل، گیس کی نقل و حمل، مربوط فضلہ کے انتظام (فضلہ سے دولت)، ترقی سبز ہائڈروجن کی ترقی اور حیاتیاتی ایندھن کے فروغ جیسے شعبوں میں شراکت داری کو دریافت کرنے پر اتفاق کیا۔ بھارت اور اٹلی نے میٹنگ کے دوران ٹیکسٹائل میں تعاون پر ارادے کے ایک بیان پر بھی دستخط کیے۔ وزیر اعظم مودی نے وزیر اعظم دراگی کو جلد ہی بھارت کے سرکاری دورہ پر آنے کی دعوت دی۔
وزیر اعظم نے گڈ فرائیڈے کے موقع پر عیسیٰ مسیح کی بہادری اور قربانی کو یاد کیا

وزیر اعظم جناب نریندر مودی نے کہا ہے کہ عیسیٰ مسیح کے خدمت اور بھائی چارے سے متعلق نظریات متعدد افراد کے لیے رہنمائی فراہم کرتے ہیں۔ وزیر اعظم نے گڈ فرائیڈے کے موقع پر ٹوئیٹ کیا: ’’آج گڈ فرائیڈے کے موقع پر ہم عیسیٰ مسیح کی بہادری اور قربانیوں کو یاد کرتے ہیں۔ خدمت اور بھائی چارے سے متعلق ان کے نظریات متعدد افراد کو رہنمائی فراہم کرتے ہیں۔‘‘
وزیر اعظم گجرات میں پی ایم جے اے وائی – ایم اے یوجنا  کے تحت آیوشمان کارڈس کی تقسیم کا آغاز کریں گے

وزیر اعظم جناب نریندر مودی 17 اکتوبر کو شام 4 بجے گجرات میں ویڈیو کانفرنسنگ کے توسط سے پی ایم جے اے وائی- ایم اے یوجنا کے تحت آیوشمان کارڈس کی تقسیم کا آغاز کریں گے۔ 2012 میں گجرات کے اس وقت کے وزیر اعلیٰ کے طور پر ، وزیر اعظم نے نادار شہریوں کو بیماری اور طبی معالجہ کے افزوں اخراجات سے محفوظ رکھنے کے لیے ’’مکھیہ منتری امروتم (ایم اے)‘‘ اسکیم شروع کی تھی۔سال 2014 میں، ’’ایم اے‘‘ اسکیم کی توسیع ان کنبوں پر احاطہ کرنے کے لیے کی گئی، جن کی سالانہ آمدنی کی حد 4 لاکھ روپئے تک تھی۔ بعد ازاں، اس اسکیم کے تحت دیگر طبقات پر بھی احاطہ کیا گیا۔اس اسکیم کو مکھیہ منتری امراتم واتسلیہ (ایم اے وی) اسکیم کے طورپر نیا نام دیا گیا۔ اسکیم کی کامیابی کے تجربہ کو بروئے کار لاتے ہوئے، وزیر اعظم نے 2018 میں آیوشمان بھارت پردھان منتری جن آروگیہ یوجنا (اے بی – پی ایم جے اے وائی) کا آغاز کیا، جو کہ دنیا کی سب سے بڑی صحتی بیمہ اسکیم ہے جو کنبہ اراکین اور عمر کی حد مقرر کیے بغیر ہسپتالوں میں پرائمری، سیکنڈری اور ٹرشری حفظانِ صحت خدمات کے لیے ، فی کنبہ سالانہ 5 لاکھ روپئے تک کی مالی امداد فراہم کرتی ہے۔ اے بی-پی ایم جے اے وائی کے آغاز کے ساتھ، گجرات نے 2019 میں اے بی – پی ایم جے اے وائی اسکیم میں ایم اے / ایم اے وی اسکیم کو ضم کر دیا اور اسے پی ایم جے اے وائی-ایم اے کا نیا نام دیا۔ایم اے / ایم اے وی اور اے بی – پی ایم جے اے وائی کے مستفیدین مربوط پی ایم جے اے وائی- ایم اے کارڈ کے مستحق بن گئے۔ پروگرام کے دوران، وزیر اعظم مودی ان کارڈوں کی تقسیم کا آغاز کریں گے۔ مستفیدین کے ای-کے وائی سی کو مکمل کرنے کے بعد، قومی صحتی اتھارٹی کے پینل میں موجود ایجنسیوں کے ذریعہ گجرات بھر میں تمام مستفیدین کو 50 لاکھ رنگین آیوشمان کارڈ ان کے گھروں پر تقسیم کیے جائیں گے۔
وزیر اعظم نے ساکشی ملک کو  دولت مشترکہ  کھیل  2022 میں 62 کلوگرام ریسلنگ میں گولڈ میڈل جیتنے پر مبارکباد دی

وزیر اعظم جناب نریندر مودی نے ساکشی ملک کو دولت مشترکہ کھیل 2022 میں 62 کلوگرام ریسلنگ میں گولڈ میڈل جیتنے پر مبارکباد دی ہے۔ وزیر اعظم نے ٹویٹ کیا؛ ’’ہمارے ایتھلیٹس دولت مشترکہ کھیل برمنگھم میں ہمیں مسلسل فخر کرنے کا موقع فراہم کرر رہے ہیں۔ کھیلوں میں ساکشی ملک کی شاندار کارکردگی نے بہت متاثر کیا۔ میں انہیں باوقار گولڈ میڈل جیتنے پر مبارکباد دیتا ہوں۔ وہ ٹیلنٹ کا پاور ہاؤس ہیں اور ان میں اعلی درجے کا لچیلا پن موجود ہے‘‘۔ ۔۔۔۔۔۔۔۔۔۔۔ ش ح۔ا گ ۔ن ا۔
وزیراعظم نے مہاراشٹر میں ہاؤسنگ اور شہری ترقیات سے متعلق

وزیراعظم جناب نریندر مودی نے اپنے دورمہاراشٹر کے دوران آج ہاؤسنگ اور شہری نقل وحمل سے متعلق اہم پروجیکٹوں کی نقاب کشائی کی۔ کلیان میں ایک عوامی جلسے کے دوران وزیراعظم نے دو اہم میٹرو کوریڈور کا سنگ بنیاد رکھا۔ یہ کوریڈور ہیں تھانے–بھیونڈی-کلیان میٹرو اور دہیسر-میرا-بھیئندر میٹرو۔ تکمیل کے بعد یہ دونوں کوریڈور علاقے میں عوامی نقل وحمل سے متعلق عظیم خدمات انجام دیں گے۔ وزیراعظم نے کلیان میں پردھان منتری آواس یوجنا کے تحت ای ڈبلیو ایس اور ایل آئی جی ہاؤسنگ اسکیم کی 90 ہزار اکائیوں کا افتتاح کیا۔ کلیان میں آج جن پروجیکٹوں کا سنگ بنیاد رکھا گیا، ان کی لاگت تقریباً 33 ہزار کروڑ روپے ہے۔ پونے میں وزیراعظم نے پونے میٹرو فیز3 کا سنگ بنیاد رکھا۔ کلیان میں حاضرین سے خطاب کرتے ہوئے وزیراعظم نے اس بات کو نمایاں کیا کہ کیسے مرکزی حکومت کے ذریعے بنیادی ڈھانچے اور عوامی نقل وحمل کی ترقی سے متعلق کاموں کو رفتار دی گئی ہے۔ انہوں نے 2022 تک ‘‘سبھی کے لیے گھر’’ کے مرکزی حکومت کے ویژن کا اعادہ کیا۔ پونے میں حاضرین سے خطاب کرتے ہوئے انہوں نے کہا کہ حکومت کنکٹی ویٹی سے متعلق بنیادی ڈھانچے پر زبردست زور دے رہی ہے۔ انہوں نے کہا کہ توجہ اگلی نسل کے بنیادی ڈھانچے کی فراہمی اور نقل وحمل کے شعبے کو مربوط کرنے پر ہے۔ انہوں نے کہا کہ اسٹارٹ اپ انڈیا اور اٹل انوویشن مشن کے توسط سے ہندوستان ٹیکنالوجی کے ایک مرکز کے طور پر ابھر رہا ہے۔ 6336U-
وزیر اعظم 6مارچ 2019ء کو کرناٹک میں کلبرگی اور تمل ناڈو میں کانچی پورم کا دورہ کریں گے

نئی دہلی،05 مارچ2019؍وزیر اعظم جناب نریندر مودی کل کرناٹک میں کلبرگی اور تمل ناڈو میں کانچی پورم کا دورہ کریں گے۔وہ دونوں جگہوں پر متعدد ترقیاتی پروجیکٹوں کی نقاب کشائی کریں گے۔ کلبرگی، کرناٹک کلبرگی میں وزیر اعظم کرناٹک کے عوام کے فائدے کے لئے توانائی، صحت اور تعلیم جیسے متعدد شعبوں سے متعلق ترقیاتی پروجیکٹوں کا آغاز کریں گے۔ ان میں شامل ہیں: شعبہ صحت کرناٹک میں صحت کے شعبے کو مضبوطی کے ساتھ آگے بڑھاتے ہوئے وزیر اعظم ای ایس آئی سی ہاسپٹل اینڈ میڈیکل کالج،بنگلورو کو قوم کے نام وقف کریں گے۔وہ کے آئی ایم ایس، ہبلی میں سپر اسپیشلٹی بلاک کو بھی قوم کے نام وقف کریں گے۔ان پروجیکٹوں سے کرناٹک کے لوگوں کے لئے معیاری اور سستی صحت نگہداشت سہولتیں یقینی بنیں گی۔ شعبہ توانائی وزیر اعظم مودی بی پی سی ایل ڈپو رائچور کو کلبرگی منتقل کئے جانے کے پروجیکٹ کا سنگ بنیاد رکھیں گے۔ مزیدبرآں وزیر اعظم بنگلورو میں انکم ٹیکس اپیلیٹ ٹرائبیونل ٹرمنل کو قوم کے نام وقف کریں گے۔ وہ بنگلور یونیورسٹی میں شمال مشرقی خطے کی طالبات کے لئے بنائے گئے ویمنس ہاسٹل کو بھی قوم کے نام وقف کریں گے۔ ان سبھی پروجیکٹوں سے زندگی کو آسان بنانے پر مرکزی حکومت کے مسلسل زورکا ا ظہار ہوتا ہے۔ وزیر اعظم کلبرگی میں آیوشمان بھارت اسکیم کے استفادہ کنندگان کے ساتھ تبادلہ خیال بھی کریں گے۔ کانچی پورم ، تمل ناڈو تمل ناڈو کے کانچی پورم میں وزیر اعظم روڈ ویز ، ریل ویز اور توانائی کے شعبوں سے متعلق متعدد پروجیکٹوں کی نقاب کشائی کریں گے۔ ان پروجیکٹوں سے ریاست میں روڈ ویز ، ریل ویز سے متعلق بنیادی ڈھانچے مزید مضبوط ہوں گے۔ اس سے تمل ناڈو کے لوگوں کے لئے بہتر ، تیز تر اور مزید سستے ٹرانسپورٹیشن کی راہ ہموار ہوگی۔ ان پروجیکٹوں میں شامل ہیں: شعبہ سڑک تمل ناڈو میں قومی شاہراہوں سے متعلق بنیادی ڈھانچے کو مضبوطی دینے کے لئے وزیر اعظم قومی شاہراہ نمبر 45 سی کے وکراونڈی-سیتھیا تھوپو سیکشن، سیتھیا تھوپو-کولوپورم سیکشن اور کولوپورم-تھنجاوُر سیکشن کو چار لین میں تبدیل کئے جانے کے کام کا سنگ بنیاد رکھیں گے۔ وزیر اعظم قومی شاہراہ نمبر 4کے کریاپٹئی-ولاجپیٹ سیکشن کو 6 لین میں تبدیل کئے جانے کے کام کا بھی سنگ بنیاد رکھیں گے۔ قومی شاہراہ نمبر 234 کو مضبوطی دینے کے لئے، وزیر اعظم کیریج ویز اور کلورٹس کو چوڑا اور مضبوط کرنے کے کام کا سنگ بنیاد رکھیں گے۔ وہ قومی شاہراہ نمبر -381 کے اویناشی –تروپور-اویناشی پلایم سیکشن پر کیریج وے کو چار لین میں تبدیل اور مضبوط کئے جانے کے کام کو قوم کے نام وقف کریں گے۔ شعبہ ریل وزیر اعظم ایروڈ-کرور-تروچراپلی اور سالم –کرور-ڈِنڈی گل ریلوے لائنوں کی برق کاری کے کام کو قوم کے نام وقف کریں گے۔ اس برق کاری سے جی ایچ جی اخراج میں کمی آئے گی اور اس روٹ پر سفر کرنے والے لوگوں اور سامانوں کی ڈھلائی میں لگنے والے وقت میں کمی آئے گی۔ شعبہ توانائی وزیر اعظم اینور-ایل این جی ٹرمنل کو قوم کے نام وقف کریں گے۔ پانچ ایم ایم ٹی پی اے کی صلاحیت والے اینور ایل این جی ٹرمنل سے تمل ناڈو اور پڑوسی ریاستوں میں ایل این جی گیس کی مانگ کی تکمیل میں مدد ملے گی۔ اس کے علاوہ وزیر اعظم ویڈیو لنک کے ذریعے ڈاکٹر ایم جی آر جانکی کالج آف آرٹس اینڈ سائنس فار ویمن میں ڈاکٹر ایم جی رام چندرن کے مجسمے کی نقاب کشائی کریں گے۔ ڈاکٹر ایم جی رام چندرن ایک اداکار اور سیاست تھے، جنہوں نے 1977ء اور 1987ء کے درمیان دس برسوں تک تمل ناڈو کے وزیر اعلیٰ کے طورپر خدمات انجام دیں۔وہ بھارت رتن سے بھی نوازے گئے تھے۔ وزیر اعظم کانچی پورم میں آیوشمان بھارت اسکیم کے استفادہ کنندگان کے ساتھ تبادلہ خیال بھی کریں گے۔ م ن۔م م۔ن ع
وزیراعظم نے اتراکھنڈ کے چکراتا میں سڑک حادثے میں جانی اتلاف پر تعزیت کا اظہار کیا

نئی دہلی، 31 اکتوبر 2021: وزیراعظم جناب نریندر مودی نے اتراکھنڈ کے چکراتا میں سڑک حادثے میں جانی اتلاف پر گہرے دکھ کا اظہار کیا ہے۔ وزیر اعظم کے دفتر نے ایک ٹویٹ پیغام میں لکھا: "اتراکھنڈ کے چکراتا میں ہوا سڑک حادثہ بہت افسوسناک ہے۔ حکومت اور مقامی انتظامیہ امدادی اور راحت کی کارروائیوں میں مصروف ہیں۔ اس حادثے میں اپنے پیاروں کو کھونے والوں کے ساتھ میں گہری تعزیت کا اظہار کرتا ہوں۔ اس کے ساتھ ہی میں زخمیوں کی جلد صحت یابی کے لیے دعاگو ہوں: وزیر اعظم مودی"
وزیر اعظم نے انجینئرس ڈے کے موقعے پر انجینئروں کو مبارکباد پیش کی؛ ایم وشویشوریہ  کے یوم پیدائش پر انہیں خراج عقیدت پیش کیا

نئی دہلی،15ستمبر / وزیراعظم جناب نریندر مودی نے انجینئرس ڈے کے موقعے پر انجینئروں کو مبارکباد پیش کی ہے۔ وزیراعظم نے سر ایم وشویشوریہ کے یوم پیدائش پر انہیں خراج عقیدت بھی پیش کیا۔ وزیراعظم نےکہا کہ ‘‘انجینئر کا مطلب ہی سخت محنت اور عزم حوصلہ ہے۔ ان کے اختراعی جوش و جذبے کے بغیر نسل انسانی کی ترقی ادھوری ہے۔ انجینئرس ڈے کے موقعے پر مبارکباد اور سخت محنت کرنے والے تمام انجینئروں کے لیے نیک خواہشات ۔ قابل تقلید انجینئر سر ایم وشویشوریہ کو ان کے یوم پیدائش پر خراج عقیدت پیش کرتا ہوں۔ ’’ ۔۔۔۔۔۔۔۔۔۔۔۔۔۔۔۔ (م ن ۔ ا گ۔ م ت ح(
وزیر اعظم نے برازیل میں ڈیف اولمپکس 2021 میں حصہ لینے والے باصلاحیت کھلاڑیوں کے لیے نیک خواہشات کا اظہار کیا

وزیر اعظم جناب نریندر مودی نے برازیل میں ڈیف اولمپکس 2021 میں حصہ لینے والے باصلاحیت کھلاڑیوں کے لیے نیک خواہشات کا اظہار کیا ہے۔ جناب مودی نے یہ بھی کہا کہ وہ ان کھلاڑیوں کی خیر سگالی سے واقعی متاثر ہوئے جنہوں نے کھیلوں میں جانے سے پہلے قومی جنگی یادگار کا دورہ کیا ہے۔ وزیر اعظم نے ٹویٹ کیا؛ ‘‘ہندوستان آج سے شروع ہونے والے ڈیف اولمپک2021# میں ہمارے دستے کی حوصلہ افزائی کر رہا ہے۔ ہمارے تمام باصلاحیت کھلاڑیوں کے لیے نیک خواہشات۔ کھیلوں میں جانے سے پہلے نیشنل وار میموریل کا دورہ کرنے کے ان کی خیر سگالی سے میں واقعی متاثر ہوا ۔’’
وزیراعظم مود ی کی اٹلی کےروم میں جی-20 سے الگ انڈونیشیا کے صدر عالیجناب جوکوویڈوڈو  سے ملاقات

وزیراعظم جناب نریندر مودی نے 31 اکتوبر 2021 کو اٹلی کے روم میں جی-20 سربراہ اجلاس سے الگ انڈونیشیا کے صدر عالیجناب جوکو ویڈوڈو سے اٹلی میں ملاقات کی ۔ وزیراعظم مودی نے آئندہ سال جی -20 کی صدارت کے لئے انڈونیشیا کو مبارکباد دی اور ٹرائیکا کے جزو کے طورپر انڈونیشیا کے ساتھ مل کر کام کرنے کی بھارت کی آمادگی کا انہیں یقین دلایا ۔ دونوں لیڈروں نے ہند – انڈونیشیا جامع اسٹریٹجک شراکت داری کی موجودہ روش کے تعلق سے تبادلہ خیال کیا۔دونوں لیڈورو ں نے کووڈ -19 کی وبا کے دوران ایک دوسرے کی تیزی کے ساتھ مدد کرنے کے عمل کی ستائش کی اور کووڈ کے بعد کی صورتحال میں ایک دوسرے کے ساتھ تعاون کرنے پر اتفاق کیا ۔دونو ں رہنماؤں نے ہند- بحرالکاہل باہمی تعاون کی اہمیت پر بھی زور دیا۔ دونوں لیڈروں نے باہمی تجارت اور دونوںملکوں میں سرمایہ کاری اور عوام سے عوام کے درمیان مزید بہتر روابط کی راہ ہموار کرنے کے تئیں عہد بستگی کا اظہار کیا۔ آب وہوا کی تبدیلی کے مسائل سے نبرد آزما ہونے ، بالخصوص کلائمیٹ فائننس کے نفاذ کی ضرورت کے تئیں عہد بستگی سے متعلق بھی تبادلہ خیال ہوا ۔
وزیر اعظم نے تمل ناڈو میں بس حادثے میں ہوئی ہلاکتوں پر تعزیت کا اظہار کیا

نئی دلّی، 20 جنوری / وزیر اعظم جناب نریندر مودی نے تمل ناڈو کے تیروپور ضلع میں رو نما ہونے بس حادثے میں ہوئی ہلاکتوں پر تعزیت کا اظہار کیا ہے۔ وزیر اعظم نے اپنے تعزیتی پیغام میں کہا ہے کہ ”تمل ناڈو کے تیروپور ضلع کے بس حادثے کی خبر سے انتہائی غم زدہ ہوں۔ دکھ کی اس گھڑی میں، میری دعائیں، میرے افکار سوگوار کنبوں کے ساتھ ہیں۔ میں زخمی ہونے والوں کے جلد رو بہ صحت ہونے کی امید کرتا ہوں۔“ ۔۔۔۔۔۔
وزیراعظم نے صدر  چی چن پنگ کو مبارک باد کا ٹیلی فون کیا

نئی دہلی، 20 مارچ 2018/ وزیراعظم جناب نریندر مودی نے آج عوامی جمہوریہ چین کے صدر جناب چی چن پنگ کو ٹیلی فون کیا اور انہیں عوامی جمہوریہ چین کا دوبارہ صدر منتخب ہونے پر مبارک باد دی۔ دونوں رہنماؤں نے اس بات سے اتفاق کیا کہ تیزی سے بڑھتی ہوئی دو بڑی طاقتوں کی حیثیت سے ہندستان اور چین کے درمیان باہمی تعلقات 21ویں صدی کو ‘ایشیا کی صدی ’بنانے میں بڑی اہمیت کے حامل ہیں۔ دونوں رہنماؤں نے اس بات سے بھی اتفاق کیا کہ وہ باہمی دلچسپی کے قومی اور علاقائی مسائل پر قریبی صلاح و مشورہ کا سلسلہ جاری رکھیں گے۔ ۔۔۔۔۔۔۔۔۔۔۔ م ن۔ج ۔ ج۔
زائیڈس یونیورس کی دنیا کی پہلی ڈی  این اے پر مبنی زائیکوو-ڈی ویکسین کی منظوری، بھارت کے سائنسدانوں کے اختراعی جوش و جذبے کا بین ثبوت ہے : پی ایم

وزیراعظمجناب نریندر مودی نے کہا ہے کہ زائیڈس یونیوس کی دنیا کی پہلی ڈی این اے پر مبنی زائیکوو-ڈی ویکسین کو منظوری حاصل ہونا بھارت کے سائنسدانوں کے اختراعی جوش و جذبے کا بین ثبوت ہے۔ سی ڈی ایس سی او انڈیا انفو کے ایک ٹوئیٹ کے جواب میں وزیراعظم نے کہا؛ ’’بھارت پوری قوت و توانائی کے ساتھ کووڈ-19 سے لڑائی لڑ رہا ہے۔ زائیڈس یونیورس کی دنیا کی پہلی ڈی این اے پر مبنی زائیکوو-ڈی ویکسین کو منظوری حاصل ہونا بھارت کے سائنسدانوں کے اختراعی جوش و جذبے کا بین ثبوت ہے۔ درحقیقت یہ بڑی کامیابی ہے۔‘‘
اقوام متحدہ کی سلامتی کونسل میں ’’بین الاقوامی امن اور تحفظ کے رکھ رکھا ؤ پر کھلی بحت-سمندری تحفظ‘‘موضوع پر وزیر اعظم کا تبصرہ

نئی دہلی:09؍اگست2021: عزت مآب، سمندری تحفظ پر اس اہم بحث میں جڑنے کےلئے آپ تمام حضرات کا شکریہ۔ میں سیکریٹری جنرل کے مثبت پیغام اور یو این او ڈی سی()
وزیراعظم نے ڈَل لیک میں ہندوستان کے پہلے تیرتے ہوئے مالی خواندگی کیمپ کے انعقاد کے لئے آئی پی پی بی کی ستائش کی

وزیراعظم جناب نریندر مودی نے ہندوستان کے پہلے تیرتے ہوئے مالی خواندگی کیمپ کے انعقاد کے لئے آئی پی پی بی کی تعریف کی ہے۔ یہ کیمپ ڈَل لیک میں ہے۔ انڈین پوسٹ پیمنٹس بینک کے ایک ٹوئیٹ کے جواب میں وزیراعظم نے کہا کہ: ‘‘ قابل تعریف اقدام، جس سے خواتین کو اور زیادہ با اختیار بنایا جا سکے گا’’
وزیر اعظم نے این سی سی کیڈٹوں اور جھانکی آرٹسٹوں سے تبادلۂ خیال کیا

نئی دہلی۔27 جنوری ؛ وزیراعظم جناب نریندر مودی نے آج یوم جمہوریہ تقریبات کے سلسلے میں دلی میں مقیم جھانکی آرٹسٹوں، قبائلی مہمانوں ، این سی سی کیڈٹوں اور این ایس ایس رضاکاروں کے ساتھ تبادلۂ خیال کیا۔ تین مورتی لان میں جمع ہوئے این سی سی کیڈٹوں کے گروپ کے ساتھ چہل قدمی کرتے ہوئے انہوں نے ہندوستان کی رنگارنگی کے بارے میں بات کی۔ انہوں نے کہا کہ ہمیں ایک دوسرے سے بہت کچھ سیکھنا ہے۔ انہوں نے زور دے کر کہا کہ ہمارے اطراف رونما ہونے والی تبدیلیوں کو اپنانے کی ضرورت ہے۔ انہوں نے کہا کہ ہندوستان کے نوجوان ملک میں اہم تبدیلی لا سکتے ہیں۔ وزیراعظم نے کہا کہ ہمارے ملک کو مسلح افواج پر فخر ہے۔ اس جذبے کے پیش نظر ہمیں ملک کی خدمت کر رہے بہادر اشخاص کے بارے میں جاننا چاہیے۔ جناب نریندر مودی نے کہا کہ متعدد پولیس اہلکار ، جنہوں نے ملک کے لیے اپنی جان کا نظرانہ پیش کیا ہے اور ہمارے لیے یہ ضروری ہے کہ ان کی قربانی کے بارے میں جانیں۔ وزیراعظم نے صفائی کی اہمیت کا ذکر کیا۔ انہوں نے کہا کہ مہاتما گاندھی کے خواب کو شرمندۂ تعبیر کرنا ہماری ذمہ داری ہے۔ وزیراعظم نے کہا کہ یوم جمہوریہ کی تقریب ایک خاص موقع تھا اس لیے کہ اس کی تقریبات میں دس ملکوں کے رہنماؤں نے شرکت کی۔ ۔۔۔۔۔۔۔۔۔۔۔۔۔۔۔۔۔۔۔۔۔
پاکُر  جھارکھنڈ میں  بس  حادثے پر وزیراعظم کا اظہار رنج

وزیراعظم جناب نریندر مودی نے پاکُر جھارکھنڈ میں ہونے والے بس حادثے ہلاک ہونے والوں کے لئے تعزیت کا اظہار کیا ہے۔ انہوں نے زخمی کے جلد صحت یاب ہونے کے لئے پرارتھنا کی۔ وزیراعظم نے کہا کہ حادثے میں جان گنوانے والوں میں سے ہر ایک کے لواحقین کو پی ایم این آر ایف سے دو لاکھ روپے کی مالی مدد فراہم کی جائے گی اور زخمی ہونے والوں کو 50 ہزار روپے دیئے جائیں گے۔ اپنے سلسلے وار ٹوئٹس میں وزیراعظم نے کہا: ’’پاکُر، جھارکھنڈ میں ہونے والے بس حادثے پر مجھے رنج ہوا ہے۔ غم کی اس گھڑی میں غم زدہ خاندانوں کے لئے میں تعزیت کا اظہار کرتا ہوں۔میری پرارتھنا ہے کہ زخمی جلد سے جلد صحت یا ب ہوں:پی ایم @ نریندر مودی‘‘۔ ’’پاکُر ہونے والے حادثے میں جان گنوانے والوں میں سے ہر ایک کے لواحقین کو پی ایم این آر ایف سے دو لاکھ روپے کی مالی مدد فراہم کی جائے گی ۔ زخمی ہونے والوں کو 50 ہزار روپے دیئے جائیں گے‘‘۔ ۔۔۔۔۔۔۔۔۔۔۔ ش ح۔ا گ ۔ن ا۔
وزیر اعظم نے مردوں کے سنگلز ٹیبل ٹینس میں گولڈ میڈل جیتنے پر شرت کمل کو مبارکباد دی

وزیر اعظم جناب نریندر مودی نے برمنگھم دولت مشترکہ کھیل 2022 میں مردوں کے سنگلز ٹیبل ٹینس میں گولڈ میڈل جیتنے پر شرت کمل کو مبارکباد دی ہے۔ وزیر اعظم نے ٹویٹ کیا؛ ’’ @sharathkamal1 کے ذریعہ حاصل کیا گیا کا گولڈ میڈل تاریخ میں ایک بہت ہی خاص اہمیت کے ساتھ درج کیا جائے گا۔ انہوں نے صبر، عزم اور لچک کی طاقت کا مظاہرہ کیا ہے۔ انہوں نے زبردست مہارت کا بھی مظاہرہ کیا ہے۔ یہ میڈل ہندوستانی ٹیبل ٹینس کو زبردست فروغ دے گا۔ان کے لئے مبارکباد اور نیک خواہشات۔ #Cheer4India‘‘۔ ۔۔۔۔۔۔۔۔۔۔۔ ش ح۔ا گ۔ن ا۔
وزیراعظم نوجوانوں کی ہنرمندی کے عالمی دن کے موقعے پر خطاب کریں گے

نئی دہلی،14 جولائی ، 2020 / وزیراعظم جناب نریندر مودی کل نوجوانوں کی ہنرمندی کے عالمی دن کے موقعے پر ایک ویڈیو خطاب کریں گے۔ یہ دن اسکل انڈیا مشن کی شروعات کی پانچویں سالگرہ کے موقعے پر منایا جارہا ہے۔ ہنر مندی کے فروغ اور چھوٹی صنعتوں کی وزارت اس موقعے پر ایک ڈیجیٹل اجلاس کا انعقاد کر رہی ہے۔ پس منظر اسکل انڈیا حکومت ہند کا ایک قدم ہے جس کی شروعات ملک کے اس طرح کے ہنر رکھنے والے نوجوانوں کو بااختیار بنانے کے لیے کی گئی تھی، جن سے وہ اور زیادہ قابل روزگار ہو جاتے ہیں اور اپنے کام کاج کے ماحول میں زیادہ مستعید ہو جاتے ہیں۔ اسکل انڈیا بہت سے شبعوں میں نصابات کی پیشکش کرتی ہے جو ہنرمندی کی قابلیت کے قومی لائحہ عمل کے تحت صنعت اور حکومت دونوں کے ذریعے تسلیم شدہ معیارات کے مطابق ہیں۔ ان نصابات سے کسی شخص کو کام کرکے دینے اور اس کی تکنیکی مہارت میں اضافہ کرنے میں مدد ملتی ہے، تاکہ وہ اپنے روزگار کے پہلے ہی دن پوری طرح تیار رہے اور کمپنیوں کو اُسے تربیت دینے میں سرمایہ نہ لگانا پڑے۔ ۔۔۔۔۔۔۔۔۔۔۔۔۔۔۔۔۔۔ م ن ۔ اس۔ ت ح ۔
وزیراعظم ریاست ہائے متحدہ امریکہ سے  157 نوادرات اور فن پارے واپس لائیں گے

نئی دہلی :25 ؍ستمبر2021: وزیر اعظم جناب نریندر مودی کے امریکہ کے دورے کے دوران انہیں ریاست ہائے متحدہ امریکہ کے ذریعہ 157 فن پارے اور نوادرات پیش کئے گئے ۔ وزیر اعظم نے ریاست ہائے متحدہ امریکہ کے ذریعہ ان قدیم اشیا کو بھارت کو واپس کئے جانے کے قدم کو پرزور طریقہ سے سراہا۔ وزیراعظم مودی اور صدر بائیڈن نے ثقافتی اشیا کی چوری، غیرقانونی تجارت اور اسمگلنگ سے نمٹنے کی کوششوں کو اور زیادہ مستحکم کرنے کے تئیں اپنے عہد کا اعادہ کیا۔ ان 157 فن پاروں کی فہرست میں 10 ویں صدی کی ریت پتھر سے بنی ریونت کی ڈیڑھ میٹر طویل نقاشی دار تختی سے لے کر 12 ویں صدی کی کانسے کی 8.5 سینٹی میٹر اونچی نٹ راج کی مخصوص مورتی جیسی اشیا کا ایک متنوع سیٹ شامل ہے۔ بیشتر اشیا 11 ویں صدی سے لے کر 14 ویں صدی کے عہد کی ہیں۔ اس کے ساتھ ساتھ ان میں 2000 قبل مسیح کی تانبے سے بنے فنپارے یا دوسری صدی کے ٹیراکوٹا سے بنےگلدان جیسےتاریخی نوادرات بھی شامل ہیں۔ تقریباً 45 نوادرات قبل مسیح عہد کے ہیں۔ ان میں سے نصف فن پارے (71) جہاں ثقافتی ہیں، وہیں باقی نصف فن پاروں میں ہندو مذہب (60)، بدھ مذہب (16) اور جین مذہب (9) سے متعلق مورتیاں شامل ہیں۔ ان فن پاروں کو بنانے میں استعمال ہوئی اشیا میں دھات، پتھر اور ٹیراکوٹا شامل ہیں۔ کانسہ کی اشیا میں خاص طور پر لکشمی نارائن ، بدھ، وشنو، شیو پاروتی اور 24 جین تیرتھ کاروں کی مورتیاں ہیں اور دیگر بے نام دیوتاؤں کے علاوہ کنکل مورتی، برہمی اور نندی کیش ہیں ، جن کے بارے میں کم لوگ جانتے ہیں۔ فنی تخلیقات میں ہندو مذہب سے متعلق مذہبی مورتیاں (تین سر والے برہما، رتھ چلاتے ہوئے سوریہ، وشنو اور ان کی اہلیہ، دکشنامورتی کی شکل میں شیو، نرتیہ کرتے ہوئے گنیش وغیرہ )، بدھ مذہب سے متعلق (کھڑی ہوئی حالت میں بدھ ، بودھستو مجوشری ، تارا) اور جین مذہب سے متعلق (جین تیرتھنکر ، پدماسن، تیرتھنکر، جین چوبیسی ) کے ساتھ ساتھ سیکولر فن پارے (سمبھنگ میں بے ترتیب جوڑا، چوری بیئریر، ڈھول بجاتی خاتون وغیرہ ) شامل ہیں۔ کل 56 ٹیراکوٹا ٹکڑوں میں (گلدان دوسری صدی، ہرن کی جوڑی 12 ویں صدی ، خاتون کا مجسمہ 14 ویں صدی) اور 18 ویں صدی کی تلوار ہے، جس کے فارسی میں تحریر کتبے میں گرو ہرگووند سنگھ کا ذکر ہے۔ یہ مودی حکومت کے ذریعہ دنیا بھر سے ہمارے فن پاروں اور نوادرات کو واپس لانے کی مسلسل کوششوں کا نتیجہ ہے۔
یوم اسرائیل کے موقع پر وزیر اعظم جناب نریندر مودی کے پیغام کا اردو ترجمہ

نئی دہلی،5 مئی 2022/ !نمسکار! شالوم! اسرائیل کے 75ویں یوم آزادی کے موقع پر، حکومت ہند اور تمام ہندوستانیوں کی طرف سے، میں اپنے تمام اسرائیلی دوستوں کو تہہ دل سے مبارکباد پیش کرتا ہوں۔ اس سال ہم اپنے سفارتی تعلقات کی تیسویں سالگرہ بھی منا رہے ہیں۔ گو کہ یہ باب نیا ہے لیکن دونوں ملکوں کے تعلقات کی تاریخ بہت پرانی ہے۔ مجھے امید ہے کہ آنے والے سالوں میں ہم اپنے تعلقات کو مزید گہرا کریں گے۔ شکریہ! توڈا ربّا! تردید – یہ وزیر اعظم کے پیغام کا تخمینی ترجمہ ہے۔ اصل پیغام ہندی میں دیا گیا ہے۔ https://pib.gov.in/PressReleasePage.aspx?PRID=1823072
وزیر اعظم نے یوم اساتذہ کے موقع پر اساتذہ کے تئیں اظہار تشکر پیش کیا

ڈاکٹر ایس رادھا کرشنن کو خراج عقیدت پیش کیا وزیر اعظم جناب نریندر مودی نے یوم اساتذہ کے موقع پر اساتذہ کے تئیں اظہار تشکر پیش کرنے کے ساتھ ساتھ ڈاکٹر ایس رادھا کرشنن کو خراج عقیدت بھی پیش کیا۔ ٹوئیٹس کے ایک سلسلے کے تحت، انہوں نے لکھا، ’’ہم ذہنیت سازی کرنے والے اور ہمارے ملک کی تعمیر میں تعاون دینے والے جفاکش اساتذہ کے شکر گزار ہیں۔ یوم اساتذہ کے موقع پر، ان کی غیر معمولی کوششوں کے لئے ہم ان کے تئیں اظہار تشکر پیش کرتے ہیں۔ ہم ڈاکٹر ایس۔ رادھاکرشنن کو، ان کی یوم پیدائش کے موقع پر خراج عقیدت پیش کرتے ہیں۔‘‘ ’’ زبردست معلومات کے حامل ہمارے اساتذہ سے بہتر کون ہمارے ملک کی شاندار تاریخ سے ہمارے رشتے کوعمیق بنائے گا۔ حالیہ # من کی بات پروگرام کے دوران، میں نے اساتذہ کے لئے، ہماری عظیم جدوجہد آزادی کے غیر معروف پہلوؤں سے متعلق طلبا کو پڑھانے کے بارے میں ایک خیال ساجھا کیا تھا۔‘‘